Document ID: 32013D0762

IZVEDBENI SKLEP KOMISIJE
z dne 9. decembra 2013
o dodatnem finančnem prispevku državam članicam za programe za nadzor ribištva za leto 2013
(notificirano pod dokumentarno številko C(2013) 8576)
(Besedilo v angleškem, bolgarskem, danskem, estonskem, finskem, francoskem, grškem, hrvaškem, italijanskem, latvijskem, litovskem, malteškem, nizozemskem, poljskem, portugalskem, romunskem, španskem in švedskem jeziku je edino verodostojno)
(2013/762/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 861/2006 z dne 22. maja 2006 o vzpostavitvi finančnih ukrepov Skupnosti za izvajanje skupne ribiške politike in na področju pomorskega prava (1) ter zlasti člena 21 Uredbe,
ob upoštevanju naslednjega:
(1)
Na podlagi zahtevkov za sofinanciranje Unije, ki so jih predložile države članice v programih za nadzor ribištva za leto 2013, je Komisija sprejela Izvedbeni sklep 2013/410/EU z dne 10. julija 2013 o finančnem prispevku Unije državam članicam za programe za nadzor ribištva za leto 2013 (2), s katerim je ostalo nekaj sredstev proračuna za leto 2013 neporabljenih.
(2)
Neporabljeni del sredstev iz proračuna za leto 2013 je treba zdaj dodeliti z novim sklepom.
(3)
V skladu s členom 21(2) Uredbe (ES) št. 861/2006 so bile države članice pozvane, da predložijo programe v zvezi z dodatnim financiranjem na prednostnih področjih, ki jih je Komisija določila v svojem dopisu državam članicam z dne 7. junija 2013, tj. projekti, katerih cilj je prilagajanje sistemov za elektronsko zapisovanje in poročanje (ERS) v državah članicah, da bi izpolnile prihodnjo obveznost iztovarjanja celotnega ulova, vključno s prilagajanjem podatkovnih baz držav članic, medsebojnim usklajenim delovanjem sistemov ERS, meritvami moči motorja in sledljivostjo ribiških proizvodov. Komisija je zahteve, ki jih morajo izpolnjevati izvajalci in/ali države članice, ki vlagajo v projekte v zvezi s sledljivostjo, opredelila v svojem dopisu državam članicam z dne 14. maja 2012.
(4)
Na tej podlagi in ob upoštevanju proračunskih omejitev so bili zahtevki v programih za financiranje Unije za dejavnosti, kot so programi usposabljanja in pobude za ozaveščanje v zvezi s pravili skupne ribiške politike, zavrnjeni, ker niso bili namenjeni zgoraj določenim prednostnim področjem. V okviru prednostnih področij, ki jih je navedla Komisija, zaradi proračunskih omejitev ne morejo biti upoštevani vsi projekti v programih. Komisija je projekte za sofinanciranje morala izbrati na podlagi ocene njihove skladnosti z opredeljenimi prednostnimi področji.
(5)
Pri projektih v zvezi s sledljivostjo je pomembno zagotoviti, da so razviti na podlagi mednarodno priznanih standardov, kot zahteva člen 67(8) Izvedbene uredbe Komisije (EU) št. 404/2011 (3).
(6)
Vloge za pridobitev sredstev Unije so bile ocenjene glede na njihovo skladnost s pravili iz Uredbe Komisije (ES) št. 391/2007 z dne 11. aprila 2007 o določitvi podrobnih pravil za izvajanje Uredbe Sveta (ES) št. 861/2006 glede izdatkov držav članic za izvajanje sistemov spremljanja in nadzora, ki se uporabljajo na področju skupne ribiške politike (4).
(7)
Primerno je določiti najvišje zneske in stopnjo finančnega prispevka Unije v okviru omejitev iz člena 15 Uredbe (ES) št. 861/2006 ter pogoje za njegovo odobritev.
(8)
Za spodbujanje naložb v prednostne ukrepe, ki jih je opredelila Komisija, in zaradi negativnega učinka finančne krize na proračune držav članic morajo biti izdatki za navedena prednostna področja upravičeni do visoke stopnje sofinanciranja v okviru omejitev iz člena 15 Uredbe (ES) št. 861/2006.
(9)
Za upravičenost do prispevka bi morali projekti, ki se sofinancirajo na podlagi navedenega sklepa, izpolnjevati vse zadevne določbe zakonodaje Unije, zlasti Izvedbeno uredbo (EU) št. 404/2011.
(10)
Ukrepi iz tega sklepa so v skladu z mnenjem Odbora za ribištvo in ribogojstvo -
SPREJELA NASLEDNJI SKLEP:
Člen 1
Vsebina
Ta sklep določa dodatni finančni prispevek Unije za izdatke držav članic v letu 2013 pri izvajanju sistemov spremljanja in nadzora, ki se uporabljajo v skupni ribiški politiki, kakor je navedeno v členu 8(1)(a) Uredbe (ES) št. 861/2006. Določa znesek finančnega prispevka Unije za vsako državo članico, stopnjo finančnega prispevka Unije in pogoje za njegovo odobritev.
Člen 2
Poravnava neporavnanih obveznosti
Zadevna država članica do 30. junija 2017 opravi vsa plačila, za katera se zahteva povračilo. Plačila, ki jih država članica opravi po tem roku, ne bodo upravičena do povračila. Neporabljena odobrena proračunska sredstva v zvezi s tem sklepom se razveljavijo najpozneje do 31. decembra 2018.
Člen 3
Nove tehnologije in informacijske mreže
1. Za izdatke za projekte iz Priloge I za vzpostavitev novih tehnologij in informacijskih mrež, da se omogoči učinkovito in varno zbiranje in upravljanje podatkov v zvezi s spremljanjem, nadzorom in pregledom ribolovnih dejavnosti, je finančni prispevek 90 % upravičenih izdatkov v okviru omejitev iz navedene priloge.
2. Pri projektih v zvezi s sledljivostjo je prispevek EU za naložbe organov držav članic omejen na 1 000 000 EUR, za zasebne naložbe pa na 250 000 EUR. Skupno število projektov v zvezi s sledljivostjo, ki jih izvajajo zasebni izvajalci, je omejeno na osem projektov na državo članico in na sklep o financiranju.
3. Za upravičenost do finančnega prispevka iz odstavka 2 vsi projekti, ki so sofinancirani na podlagi tega sklepa, izpolnjujejo veljavne zahteve iz Uredbe Sveta (ES) št. 1224/2009 (5) in Izvedbene uredbe (EU) št. 404/2011.
4. Za projekte BG/13/02 v zvezi s profili Omega, EL/13/10 v zvezi s ploščami za pregled in PT/13/08 v zvezi z opremo za tehtanje iz Priloge I, je finančni prispevek 50 % upravičenih izdatkov v okviru omejitev iz navedene priloge.
Člen 4
Naprave za avtomatsko določanje položaja
1. Za izdatke za projekte iz Priloge II za nakup naprav za avtomatsko določanje položaja plovil in njihovo namestitev na ribiških plovilih, da lahko center za spremljanje ribištva na daljavo spremlja plovila s sistemom za spremljanje plovil (VMS), je finančni prispevek 90 % upravičenih izdatkov v okviru omejitev iz navedene priloge.
2. Za upravičenost do finančnega prispevka iz odstavka 1 morajo naprave za avtomatsko določanje položaja plovil izpolnjevati zahteve iz Izvedbene uredbe (EU) št. 404/2011.
Člen 5
Sistemi za elektronsko zapisovanje in poročanje
Za izdatke za projekte iz Priloge III za razvoj, nakup, namestitev ter tehnično pomoč za sestavne dele, potrebne za sisteme za elektronsko zapisovanje in poročanje (ERS), da se omogoči medsebojno usklajeno delovanje sistemov ERS med državami članicami in uresničevanje obveznosti iztovarjanja celotnega ulova („prepoved zavržkov“), je finančni prispevek 90 % upravičenih izdatkov v okviru omejitev iz navedene priloge.
Člen 6
Pilotni projekti
Za izdatke za projekte iz Priloge V o pilotnih projektih za nove tehnologije nadzora je finančni prispevek 50 % upravičenih izdatkov v okviru omejitev iz navedene priloge.
Člen 7
Skupni najvišji prispevek Unije na državo članico
Načrtovani izdatki, njihovi upravičeni deleži in najvišji prispevek Unije na državo članico so določeni, kot sledi:
(EUR)
Država članica
Načrtovani izdatki iz dodatnega nacionalnega programa za nadzor ribištva
Izdatki za projekte, izbrane v skladu s tem sklepom
Najvišji prispevek Unije
Belgija
430 000
280 000
252 000
Bolgarija
35 791
35 791
24 031
Danska
4 195 144
1 251 235
876 285
Estonija
400 000
400 000
360 000
Irska
200 000
200 000
180 000
Grčija
228 500
78 500
50 650
Španija
2 989 879
1 037 300
769 570
Francija
2 058 585
1 356 145
631 082
Hrvaška
267 490
267 490
227 400
Italija
1 850 000
422 000
379 800
Ciper
100 000
100 000
90 000
Latvija
124 038
124 038
111 634
Litva
99 919
99 919
89 927
Malta
1 470 510
615 000
553 500
Poljska
1 487 812
1 389 812
1 090 831
Portugalska
443 954
161 500
143 150
Romunija
40 000
0
0
Finska
1 800 000
1 050 000
945 000
Švedska
2 450 000
1 150 000
1 035 000
Združeno kraljestvo
31 553
25 710
23 140
Skupaj
20 703 175
10 044 440
7 833 000
Člen 8
Naslovniki
Ta sklep je naslovljen na Kraljevino Belgijo, Republiko Bolgarijo, Kraljevino Dansko, Republiko Estonijo, Irsko, Helensko republiko, Kraljevino Španijo, Francosko republiko, Republiko Hrvaško, Italijansko republiko, Republiko Ciper, Republiko Latvijo, Republiko Litvo, Republiko Malto, Republiko Poljsko, Portugalsko republiko, Romunijo, Republiko Finsko, Kraljevino Švedsko ter Združeno kraljestvo Velika Britanija in Severna Irska.
V Bruslju, 9. decembra 2013

Labels: 2
7
6
12
18
15